पेशी पर पहुंचा माफिया का बेटा बोला- घर की महिलाओं को फंसाया जा रहा
Up Gangster Atiq Ahmed Son Lucknow Property Dealer Kidnapping Case माफिया अतीक अहमद की मुश्किलें कम होने का नाम नहीं ले रही हैं। आज लखनऊ के प्रॉपर्टी डीलर अपहरण केस में माफिया और उसके बेटे उमर सहित
उमेश पाल अपहरण केस में उम्र कैद की सजा काट रहे माफिया अतीक अहमद पर किडनैपिंग के एक और केस में आरोप तय किए गए हैं। शुक्रवार को लखनऊ की CBI कोर्ट ने प्रॉपर्टी डीलर अपहरण केस में अतीक के अलावा उसके बेटे उमर सहित 12 लोगों पर आरोप तय किए। उधर, पेशी पर कोर्ट पहुंचे उमर ने कहा कि घर की महिलाओं को फंसाया जा रहा है।
2018 में प्रॉपर्टी डीलर के साथ देवरिया जेल में हुई थी मारपीट
अतीक अहमद दिसंबर 2018 में यूपी की देवरिया जेल में बंद था। उस समय लखनऊ के आलमबाग में रहने वाला कारोबारी मोहित जायसवाल उससे मिलने जेल में आया था। बाद में उसने आरोप लगाया था कि अतीक के गुर्गे उसे जबरन लखनऊ से उठाकर SUV से देवरिया जेल ले गए थे।
जेल में अतीक अहमद से मुलाकात कराई गई। जेल में अतीक के बेटे उमर और गुर्गों ने उसकी पिटाई की और जान से मारने की धमकी दी। साथ ही करोड़ों की जमीन के कागजों पर जबरन साइन करा लिए थे। मोहित से अतीक के गैंग ने रंगदारी भी मांगी थी।
27 मार्च को खारिज की गई थी डिस्चार्ज एप्लिकेशन
इस केस को CBI के विशेष न्यायाधीश अजय विक्रम सिंह देख रहे हैं। उन्होंने मामले में आरोपी अतीक और उसके बेटे उमर को आरोपों से मुक्त (डिस्चार्ज) करने की अर्जी 27 मार्च को खारिज कर दी थी। कोर्ट ने आरोप तय करने के लिए 7 अप्रैल की तारीख तय की थी।
हाईकोर्ट ने पूरे मामले का लिया था संज्ञान
घटना की विवेचना कृष्णा नगर पुलिस ने 2018 में की थी। इसके बाद सुप्रीम कोर्ट ने मामले का संज्ञान लेकर CBI जांच कराने का आदेश दिया था। CBI ने 12 जून 2019 को मामले की जांच शुरू की। मामले में आरोपियों के खिलाफ अलग-अलग चार चार्जशीट दाखिल की गई हैं।
अतीक से जुड़ी खबरें और भी हैं:-
अतीक को उम्रकैद, भाई अशरफ बरी:रिमांड ऑर्डर नहीं होने के कारण 5 घंटे नैनी जेल के बाहर वैन में बैठा रहा माफिया
माफिया अतीक अहमद को 28 मार्च को प्रयागराज की MP-MLA कोर्ट ने उम्रकैद की सजा सुनाई है। 17 साल पुराने उमेश पाल अपहरण केस में यह सजा सुनाई गई है। सजा सुनाए जाने के बाद पुलिस अतीक को लेकर 3.30 बजे नैनी जेल पहुंची, लेकिन वरिष्ठ जेल अधीक्षक शशिकांत सिंह ने अतीक को जेल में लेने से मना कर दिया था। उनके मुताबिक माफिया अतीक अहमद नैनी जेल में लेने का अभी कोई आदेश नहीं मिला है। अतीक दोपहर 3.30 बजे रात 8.35 बजे तक वैन में बैठा रहा। फिर उसे लेकर पुलिस साबरमती जेल के लिए निकल गई। इस बीच अतीक अहमद का ब्लड प्रेशर बढ़ गया। उसने वैन में मौजूद सिपाहियों से घबराहट होने की बात कही, तो उसे ब्लड प्रेशर की दवा दी गई थी। पढ़ें पूरी खबर...
